Οι εξ αποστάσεως καταρτιζόμενες συμβάσεις και τα ζητήματα προστασίας του καταναλωτή με παράλληλη αναφορά στις νέες ρυθμίσεις για τις ψηφιακές συμβάσεις και την ψηφιακή αγορά
Creators: name: Αλεξοπούλου, Μελίνα Αριστοτέλη
Publisher: name: Aristotle University of Thessaloniki
Year: 2024
Subjects: Εξ αποστάσεως συμβάσεις
Προστασία καταναλωτή
Ψηφιακή αγορά
Distance contracts
Consumer protection
Digital market

description: Σκοπός της παρούσας διπλωματικής εργασίας είναι η μελέτη των εξ αποστάσεως καταρτιζόμενων συμβάσεων, οι οποίες παρουσιάζουν μεγάλη άνοδο και διάδοση στη σύγχρονη εποχή της τεχνολογικής προόδου, καθώς και η παρεχόμενη προστασία των καταναλωτών στο πλαίσιο σύναψης αυτών. Λόγω του ενδεχόμενου διασυνοριακού χαρακτήρα των εξ αποστάσεως συμβάσεων και του έντονου ενδιαφέροντος του ενωσιακού νομοθέτη για την προάσπιση της προστασίας και των δικαιωμάτων του καταναλωτικού κοινού, η προσέγγισή των ζητημάτων που ανακύπτουν αναφορικά με το συγκεκριμένο είδος συμβατικών σχέσεων πραγματώθηκε στην εν λόγω εργασία αφενός βάσει της εθνικής νομοθεσίας, και ιδίως του Ν. 2251/1994 για τους καταναλωτές, και αφετέρου βάσει ποικίλων Οδηγιών ενωσιακής προέλευσης. Ειδικότερα προς επίτευξη των ανωτέρω, το πρώτο κεφάλαιο της εργασίας εισάγει τον αναγνώστη στην έννοια των εξ αποστάσεως συμβάσεων και στις προϋποθέσεις κατάρτισής τους, ενώ ακολούθως το δεύτερο κεφάλαιο πραγματεύεται τις θεμελιώδεις έννοιες του καταναλωτή και του προμηθευτή και παράλληλα εμπεριέχει την καταγραφή των σημαντικότερων μέσων προστασίας των συμφερόντων του καταναλωτικού κοινού, ήτοι του δικαιώματος προσυμβατικής και συμβατικής ενημέρωσης και του δικαιώματος υπαναχώρησής. Με αφορμή τα δικαιώματα αυτά γίνεται μια σύντομη αναφορά στην εμπορία από απόσταση χρηματοοικονομικών υπηρεσιών προκειμένου να καταστούν σαφείς ορισμένες ιδιαιτερότητές της συγκεκριμένης κατηγορίας συμβατικών σχέσεων. Στο τρίτο κεφάλαιο της εργασίας αναλύθηκαν οι ρυθμίσεις για τον καταναλωτή στο πλαίσιο της ψηφιακής αγοράς, όπως αυτές διαμορφώθηκαν με γνώμονα κυρίως τις ρηξικέλευθες Οδηγίες 2019/770/ΕΕ για τις ψηφιακές συμβάσεις, 2019/771/ΕΕ για τις πωλήσεις αγαθών και 2019/2161/ΕΕ για την καλύτερη επιβολή και τον εκσυγχρονισμό των κανόνων της EE αναφορικά με την προστασία των καταναλωτών. Τέλος, στο τέταρτο κεφάλαιο γίνεται μνεία στις κυριότερες εναλλακτικές μορφές επίλυσης των καταναλωτικών διαφορών, η καθιέρωση των οποίων θα συνέβαλε καθοριστικά στην αποσυμφόρηση του δικαστικού συστήματος και στην συντομότερη απονομή της δικαιοσύνης. Η εργασία αυτή αποτελεί μια εμπεριστατωμένη απόπειρα καταγραφής του τρόπου λειτουργίας των εξ αποστάσεως συμβάσεων, ενώ προσφέρει μια διεισδυτική εικόνα τόσο των πλεονεκτημάτων τους, όσο και των προβλημάτων που ανακύπτουν σε πρακτικό επίπεδο, λαμβάνοντας υπόψιν και τις νέες παραμέτρους που θέτει η ψηφιακή εποχή που διανύουμε.
description: The main purpose of the present thesis is the study of distance contracts, which are on the rise and widespread in the modern era of technological progress, as well as the protection provided to consumers in the context of their conclusion. Due to the potential cross-border nature of distance contracts and the keen interest of the EU legislator in defending the rights of consumers, the approach to the issues arising regarding this type of contractual relations was based on national legislation, and in particular on Law 2251/1994 on consumers, and on various directives of EU origin. More specifically, in order to achieve the above, the first chapter of the thesis introduces the reader to the concept of distance contracts and their conditions, while the second chapter deals with the fundamental concepts of the consumer and the supplier and at the same time contains a description of the most important means of protecting the interests of the consumer, namely the right to pre-contractual and contractual information and the right of withdrawal. On the basis of these rights, a brief reference is made to distance marketing of financial services in order to make clear some of the specific features of this category of contractual relations. The third chapter of this study analyses the regulations for consumers in the context of the digital market, as they have been shaped mainly by the innovative Directives 2019/770/EU on digital contracts, 2019/771/EU on sales of goods and 2019/2161/EU on better enforcement and modernisation of EU consumer protection rules. Finally, the fourth chapter refers to the main alternative forms of consumer dispute resolution, the introduction of which would make a decisive contribution to the decongestion of the judicial system and the faster delivery of justice. This master - thesis is an in-depth attempt to record the functioning of distance contracts, while offering a penetrating vision of both their advantages and the problems that arise at a practical level, taking into account the new parameters set by the digital era we are living in.